Document ID: 32006R0260

KOMISIJAS REGULA (EK) Nr. 260/2006
(2006. gada 15. februāris),
ar kuru groza Regulu (EK) Nr. 1573/2005, ar ko izsludina pastāvīgu konkursu Vācijas intervences aģentūras pārziņā esošu rudzu atkalpārdošanai Kopienas tirgū, lai tos pārstrādātu bioetanolā, kuru izmantos Kopienā biodegvielas ražošanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
tā kā:
(1)
No rudziem iegūta bioetanola lietošana, kas iespējama saskaņā ar uzaicinājumu piedalīties konkursā, kurš izsludināts atbilstīgi Komisijas Regulai (EK) Nr. 1573/2005 (2), gatavās biodegvielas produkcijas iegūšana prasa dažādu uzņēmēju iesaistīšanos un bioetanola piegādi tiem ražotājiem, kas atbild par bioetanola pievienošanu citām degvielām.
(2)
Tā kā šādā saimnieciskajā apritē nepieciešama bioetanola transportēšana, vajadzīgi noteikumi tā pagaidu uzglabāšanai vietās, kur to sajauc ar identiskiem produktiem, kuri nav iegūti saskaņā ar attiecīgā konkursa uzaicinājuma noteikumiem. Tomēr ir nepieciešams saglabāt to daudzumu plūsmas izsekojamību, kas iegūti saskaņā ar minēto uzaicinājumu uz konkursu.
(3)
Tādēļ attiecīgi jāgroza Regula (EK) Nr. 1573/2005.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1573/2005 8. panta 3. punktu aizstāj ar šo:
“3. Atkāpjoties no Regulas (EEK) Nr. 3002/92 7. panta 1. punkta a) apakšpunkta, jābūt pierādījumiem par to, ka rudzi ir atbilstoši izmantoti, ja tos glabā bioetanola pārstrādes uzņēmumā, ka ir notikusi to pārstrādāšana bioetanolā un ka biodegvielas ražotājs pierāda, ka šis bioetanols ir pārstrādāts biodegvielā. Pierādījumi par pārstrādāšanu biodegvielā ir jāsniedz, uzrādot krājumu uzskaites datus, kas ir dažādu iesaistīto personu rīcībā, un iesniedzot atbilstošus dokuments, kur apliecināta produktu pārvietošana. Šādos apstākļos bioetanola pagaidu uzglabāšanu var veikt, sajaucot ar citiem bioetanoliem.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 15. februārī

Labels: 3
18
17
14